
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E

	Trgovački sud u Osijeku, po stečajnoj sutkinji Nadi Roso, u stečajnom postupku nad dužnikom SRPSKA PRAVOSLAVNA CRKVENA OPŠTINA KNEŽEVI VINOGRADI, OIB: 81991761349 sa sjedištem u Glavna 112, 31309 Kneževi vinogradi, dana 11. siječnja 2017. g.,       

    
    r i j e š i o   j e

	
1. OBUSTAVLJA SE stečajni postupak nad dužnikom  SRPSKA PRAVOSLAVNA CRKVENA OPŠTINA KNEŽEVI VINOGRADI, OIB: 81991761349 sa sjedištem u Glavna 112, 31309 Kneževi vinogradi a prijedlog FINE RC Osijek od 21. ožujka 2016. g. za otvaranje stečajnog postupka se odbacuje.

Obrazloženje

	Prijedlogom od 21. ožujka 2016. g. FINA RC Osijek podnijela je prijedlog za otvaranje stečajnog postupka za dužnika SRPSKA PRAVOSLAVNA CRKVENA OPŠTINA KNEŽEVI VINOGRADI, OIB: 81991761349 sa sjedištem u Glavna 112, 31309 Kneževi vinogradi  navodeći da dužnik na dan 17. ožujka 2016. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 5.688,16 kn te da ima jednog  zaposlenika.

Podneskom od 5. siječnja 2017. g. dužnik je podnio zahtjev za obustavu stečajnog postupka navodeći da više nije u blokadi što dokazuje Potvrdom o blokadi računa i novčanih sredstava ovršenika od  2.1.2017. g. 

Uvidom u dokumentaciju koja se nalazi u spisu – potvrdu o blokadi računa i novčanih sredstava ovršenika – od 2.1.2017. g. sud je utvrdio da dužnik nije blokiran odnosno da je stanje blokade računa dužnika 0,00 kn iz čega proizlazi da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.




Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.




                                               U Osijeku 11. siječnja 2017. g.
	

Zapisničar:      
Danijela Sekulić

                                                                                  		       STEČAJNA SUTKINJA
									      Nada Roso



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. FINA
1. dužnik 
1. e-oglasna ploča uz podnesak dužnika s prilogom od 5.1.2017. g. (str. 10 i 11  spisa)
1. rj. obustavom
1. kal. 11.2.

















[bookmark: _GoBack]  





image1.png




